“สสจ.” ลุยตรวจโควิดเชิงรุก ปทุมฯ-สมุทรสาคร เจอผู้ติดเชื้อเพิ่ม 138 ราย
สำนักงานสาธารณสุขจังหวัด ลุยตรวจโควิดเชิงรุก ปทุมธานี-สมุทรสาคร เจอผู้ติดเชื้อเพิ่ม 138 ราย 
สำนักงานสาธารณสุขจังหวัด ลุยตรวจโควิดเชิงรุก ปทุมธานี-สมุทรสาคร เจอผู้ติดเชื้อเพิ่ม 138 ราย
18 ก.พ. 2564

สำนักงานสาธารณสุขจังหวัดปทุมธานี รายงานข้อมูลสถานการณ์ไวรัสโคโรนา 2019 (โควิด-19) ในพื้นที่ จ.ปทุมธานี ล่าสุด ณ เวลา 15.00 น. ของวันที่ 17 ก.พ.64 พบผู้ป่วยรายใหม่อีก 50 ราย
โดยผู้ติดเชื้อรายใหม่ล่าสุด แบ่งเป็น ผู้ป่วยจากการค้นหาเชิงรุก 42 ราย เป็นคนไทย 23 ราย ต่างชาติ 19 ราย ส่วนผู้ป่วยในโรงพยาบาล 8 ราย โดยเป็นคนไทยทั้งหมด ทำให้ขณะนี้จังหวัดปทุมธานี มียอดผู้ป่วยยืนยันสะสมรวม 385 ราย โดยทางจังหวัดได้ทำการค้นหาเชิงรุกไปแล้ว 17,642 ราย
ส่วนทางด้านจังหวัดสมุทรสาคร สำนักงานสาธารณสุขจังหวัดสมุทรสาคร (สสจ.) รายงานข้อมูลสถานการณ์โควิด-19 ในพื้นที่ จ.สมุทรสาคร ล่าสุด ณ เวลา 24.00 น. ของวันที่ 17 ก.พ.64 พบผู้ป่วยรายใหม่อีก 88 รายจากวานนี้พบผู้ติดเชื้อรายใหม่ 73 ราย
สำหรับผู้ติดเชื้อรายใหม่ล่าสุด แบ่งเป็น ผู้ป่วยจากการค้นหาเชิงรุก 62 ราย เป็นคนไทย 2 ราย ต่างชาติ 60 ราย ส่วนผู้ป่วยในโรงพยาบาล 26 ราย เป็นคนไทย 19 ราย ต่างชาติ 7 ราย ทำให้ขณะนี้จังหวัดสมุทรสาครมียอดผู้ป่วยยืนยันสะสมรวมเป็น 15,914 ราย ยอดเสียชีวิตสะสม 7 ราย จากการค้นหาเชิงรุกไปแล้ว 179,691 ราย